চট্টগ্রাম, ১৯ জুন (শীর্ষ নিউজ ডটকম): চট্টগ্রামে পৃথক সড়ক দুর্ঘটনায় ১ জন নিহত ও ৫ জন আহত হয়েছে। নিহত ব্যক্তির নাম মোহাম্মদ শরিফ (৪৮)। শনিবার বিকেলে নগরীর আগ্রাবাদ  এলাকায় প্রাইভেটকারের ধাক্কায় তিনি মারা যান। অপর দিকে একই দিন সকালে ঢাকা-চট্টগ্রাম মহাসড়কের সীতাকুণ্ড এলাকায় সিএনজি অটোরিকশা ও ট্রাকের মুখোমুখি সংঘর্ষে নারী শিশুসহ ৫ জন আহত হয়।  সিএমপি ডবলমুরিং থানার এসআই সিএম সরকার জানান, গতকাল শনিবার বেলা সাড়ে ৪টার দিকে আগ্রাবাদের চৌমুহনী এলাকায় রাস্তা পার হতে গিয়ে প্রাইভেটকারের ধাক্কায় গুরুত্বর আহত হন মো. শরীফ। চট্টগ্রাম মেডিকেল কলেজ হসপাতালে নেয়ার পর সে মারা যায়। নিহত শরীফ নগরীর বাকলিয়া থানার বগারবিল এলাকার জনৈক আব্দুর রশীদের পুত্র।  এর আগে বেলা সোয়া ১১টার দিকে  উপজেলার সোনাইছড়ি ইউনিয়নের শীতলপুর গামারীতলা এলাকায় সিএনজি আটোরিকশা ও ট্রাকের সাথে মুখোমুখি সংঘর্ষে নারী ও শিশুসহ ৫ জন আহত হয়। আহতদের মধ্যে গুরুতরবস্থায় দুজনকে চট্টগ্রাম মেডিকেল কলেজ হাসপাতালে ভর্তি করা হয়েছে।  (শীর্ষ নিউজ ডটকম/প্রতিনিধি/রাজ/১১.১৮ ঘ.)